Fuqarolar yigʻinining “Mahalla posboni” jamoatchilik tuzilmasi faoliyatini tubdan takomillashtirish haqida
(resolution, 2020-06-19)

Oʻzbekiston Respublikasi Prezidentining “Ichki ishlar organlarining huquqbuzarliklar profilaktikasi boʻlinmalari faoliyatini tubdan takomillashtirish chora-tadbirlari toʻgʻrisida” 2017-yil 18-apreldagi PQ-2896-son qaroriga muvofiq hamda fuqarolar yigʻinining “Mahalla posboni” jamoatchilik tuzilmasi faoliyatini tubdan takomillashtirish, ularning ichki ishlar organlari bilan oʻzaro hamkorligini yanada kuchaytirish maqsadida Vazirlar Mahkamasi qaror qiladi: 1. Quyidagilar: Fuqarolar yigʻinining “Mahalla posboni” jamoatchilik tuzilmasi toʻgʻrisida nizom 1-ilovaga; Fuqarolar yigʻinining “Mahalla posboni” jamoatchilik tuzilmasi rahbariga guvohnoma berish tartibi 2-ilovaga; Fuqarolar yigʻinining “Mahalla posboni” jamoatchilik tuzilmasi rahbariga koʻkrak nishoni berish tartibi 3-ilovaga; Fuqarolar yigʻinining “Mahalla posboni” jamoatchilik tuzilmasi aʼzolarini xizmat kiyimi hamda rahbarlarini xizmat sumkasi bilan taʼminlash tartibi 4-ilovaga muvofiq tasdiqlansin. 2. Belgilab qoʻyilsinki: Fuqarolar yigʻinining “Mahalla posboni” jamoatchilik tuzilmasi rahbarining guvohnomasi, koʻkrak nishoni va xizmat sumkasi hamda fuqarolar yigʻinining “Mahalla posboni” jamoatchilik tuzilmasi aʼzolarining xizmat kiyimlarini tayyorlash va yetkazib berish bilan bogʻliq xarajatlar Oʻzbekiston “Mahalla” xayriya jamoat fondi hamda Oʻzbekiston yoshlar ittifoqini rivojlantirish jamgʻarmasi hisobidan moliyalashtiriladi; Fuqarolar yigʻinining “Mahalla posboni” jamoatchilik tuzilmasi rahbarlarining tuzilma faoliyatiga oid huquqiy bilimlarini oshirish maqsadida fuqarolar yigʻini raisi tomonidan beriladigan yoʻllanma asosida tegishli hududlarda faoliyat koʻrsatayotgan Oʻzbekiston Respublikasi Ichki ishlar vazirligining akademik litseylari oʻquv bazasida har yili bir marotaba haftalik oʻquv yigʻinida bepul malaka oshiradilar. 3. Fuqarolar yigʻinining “Mahalla posboni” jamoatchilik tuzilmasi rahbarlariga fuqarolarning oʻzini oʻzi boshqarish organlari raislari lavozim maoshlariga teng miqdorda lavozim maoshlari belgilanishining amaldagi tartibi saqlab qolinsin. 4. Yuklangan vazifalarni bajarishda faollik koʻrsatgan, oʻzlari faoliyat yuritayotgan hududda huquqbuzarliklarning oldini olishda namuna koʻrsatgan va sodir etilgan jinoyatlar soni nisbatan kam boʻlgan fuqarolar yigʻinining “Mahalla posboni” jamoatchilik tuzilmasi rahbarlariga yoki ularning ota-onalariga belgilangan tartibda ichki turistik yoʻnalishlarga yoki salomatligini tiklash maqsadida sogʻlomlashtirish muassasalariga Oʻzbekiston Respublikasi Ichki ishlar vazirligining budjetdan tashqari mablagʻlari hisobidan yoʻllanmalar berish amaliyoti joriy etilsin. 5. Oʻzbekiston Respublikasi Ichki ishlar vazirligi Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi bilan birgalikda ikki oy muddatda fuqarolar yigʻinining “Mahalla posboni” jamoatchilik tuzilmasi rahbarlariga yoki ularning ota-onalariga ichki turistik yoʻnalishlarga yoki salomatligini tiklash maqsadida sogʻlomlashtirish muassasalariga yoʻllanmalar berish tartibi toʻgʻrisida nizomni ishlab chiqsin va tasdiqlasin. 6. Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi hamda Oʻzbekiston yoshlar ittifoqi Markaziy Kengashi fuqarolar yigʻinining “Mahalla posboni” jamoatchilik tuzilmasiga yoshlarni jalb etishning taʼsirchan choralarini koʻrsinlar. 7. Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi mahalliy davlat hokimiyati organlari bilan birgalikda fuqarolarning oʻzini oʻzi boshqarish organlari joylashgan binolarda fuqarolar yigʻinining “Mahalla posboni” jamoatchilik tuzilmasi uchun qulay sharoitga ega boʻlgan xizmat xonalari ajratsin hamda ushbu xonalarni moddiy-texnika jihozlari bilan taʼminlasin. 8. Oʻzbekiston Respublikasi Hukumatining 5-ilovaga muvofiq ayrim qarorlari oʻz kuchini yoʻqotgan deb hisoblansin. 9. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 10. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov va Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi raisining birinchi oʻrinbosari Sh. Javlonov zimmasiga hamda Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin. 1. Ushbu Nizom fuqarolar yigʻinining “Mahalla posboni” jamoatchilik tuzilmasining (keyingi oʻrinlarda Jamoatchilik tuzilmasi deb ataladi) asosiy vazifalari, uning faoliyatini tashkil etish, Jamoatchilik tuzilmasining rahbari va aʼzolarining vazifalari, huquq va majburiyatlarini belgilaydi. 2. Jamoatchilik tuzilmasi shaharcha, qishloq, ovul, shuningdek shahar, shaharcha, qishloq, ovullardagi mahalla fuqarolar yigʻinida (keyingi oʻrinlarda fuqarolar yigʻini deb ataladi) tinchlik, osoyishtalik, xavfsizlikni taʼminlash, jamoat tartibini saqlash, fuqarolarda ogohlik va faollikni oshirish, huquq-tartibotni mustahkamlashda fuqarolarning oʻzini oʻzi boshqarish organlari, ichki ishlar hamda boshqa davlat organlariga koʻmaklashish maqsadida barcha fuqarolar yigʻinlarida tashkil etiladi. 3. Jamoatchilik tuzilmasi oʻz faoliyatini Oʻzbekiston Respublikasining Konstitutsiyasiga va qonunlariga, Oʻzbekiston Respublikasi Oliy Majlisi palatalari qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Oʻzbekiston Respublikasi Vazirlar Mahkamasining qarorlari va farmoyishlariga, Fuqarolar yigʻini toʻgʻrisidagi nizomga, fuqarolar yigʻini va uning kengashi qarorlariga hamda ushbu Nizomga muvofiq amalga oshiradi. 4. Jamoatchilik tuzilmasi faoliyati ixtiyoriylik, oshkoralik, ijtimoiy adolat, insonparvarlik, qonuniylik, jamoatchilik yoʻli bilan oʻzaro yordam koʻrsatish tamoyillari asosida tashkil etiladi. 5. Jamoatchilik tuzilmasi rahbariga tegishli fuqarolar yigʻini raisining lavozim maoshiga teng miqdorda maosh belgilanadi hamda uning taʼminoti uchun zarur boʻlgan mablagʻlar tuman (shahar)larning mahalliy budjetlari hisobidan ajratiladi. Jamoatchilik tuzilmasi aʼzolari oʻz faoliyatini jamoatchilik asosida amalga oshiradilar. 6. Fuqarolar yigʻini raisi va ichki ishlar organlarining hududiy profilaktika inspektori Jamoatchilik tuzilmasi faoliyatiga umumiy rahbarlikni oʻzaro hamkorlikda amalga oshiradilar. 7. Jamoatchilik tuzilmasi ichki ishlar organlari tayanch punktining profilaktika inspektori (keyingi oʻrinlarda profilaktika inspektori deb ataladi), fuqarolar yigʻini raisi, boshqa davlat organlari va jamoatchilik tashkilotlari bilan hamkorlikda quyidagi vazifalarni amalga oshiradi: tegishli hududda xavfsizlikni va jamoat tartibini saqlash, fuqarolar ogohligini oshirish, tinchlik va barqarorlikni taʼminlash; fuqarolar yigʻinida ijtimoiy-maʼnaviy muhitni sogʻlomlashtirish, huquqbuzarlik va jinoyatchilikning barvaqt oldini olish, bu borada aholi oʻrtasida profilaktik targʻibot tadbirlarini oʻtkazish; fuqarolarda, ayniqsa voyaga yetmaganlar va yoshlarda huquqiy madaniyatni yuksaltirish, fuqarolar yigʻinlarida huquqiy targʻibot ishlarini tizimli amalga oshirish; voyaga yetmaganlar hamda yoshlarni milliy va umuminsoniy qadriyatlarni hurmat qilish ruhida tarbiyalash, ongi va qalbida mustaqillik gʻoyalariga sodiqlik, milliy oʻzlikni anglash, Vatanga muhabbat va uning taqdiriga daxldorlik, fidoiylik hissini qaror toptirish va rivojlantirish, turli mafkuraviy tahdidlardan asrashga qaratilgan tadbirlarni oʻtkazishda ishtirok etish; ichki ishlar organlari hisobida turuvchi voyaga yetmagan hamda yoshlar bilan aniq va maqsadli profilaktik tadbirlarni tashkillashtirish va oʻtkazishda ishtirok etish; mamlakatimizda qaror topgan tinchlik, osoyishtalik va barqarorlik natijasida aholi farovonligi taʼminlanayotganligi, bu borada oʻzining faol ishtiroki bilan munosib hissa qoʻshish har bir fuqaroning vatanparvarlik va fuqarolik burchi ekanligini tushuntirish; fuqarolar yigʻini hududidagi ekologiya va atrof-muhitni muhofaza qilish, obodonlashtirish hamda koʻkalamzorlashtirish masalalari boʻyicha qabul qilingan qonun hujjatlari talablari, umumdavlat hamda hududiy dasturlarda belgilangan chora-tadbirlar ijrosini taʼminlash va ushbu jarayonda keng jamoatchilik koʻmagini shakllantirish ishlarini tashkil etish va amalga oshirish; fuqarolar tomonidan pasport tizimi, sanitariya, ekologiya, yongʻin va harakat xavfsizligi qoidalariga rioya etilishi, elektrenergiya, tabiiy gaz va ichimlik suvidan foydalanganlik uchun toʻlovlarning oʻz vaqtida toʻlanishi yuzasidan amalga oshirilayotgan tadbirlarda ishtirok etish; ichkilikbozlik va giyohvandlikka ruju qoʻyganlarni, notinch oilalarni, farzand tarbiyasiga salbiy taʼsir koʻrsatuvchi yoki ular tarbiyasi bilan shugʻullanmaydigan ota-onalarni, voyaga yetmaganlarni huquqbuzarliklar sodir etishga undovchi shaxslarni, yoshlar ongini zaharlab, ularni diniy ekstremistik gʻoyalar taʼsiriga olish maqsadida bunday tashkilotlarga aʼzo boʻlishga daʼvat etuvchi, noqonuniy targʻibot va tashviqot ishlari olib boruvchi, oʻsmirlarga qonunga xilof ravishda diniy taʼlim beruvchi, mamlakat xavfsizligiga qarshi axborotlarni tarqatuvchi shaxslar yuzasidan maʼlumotlar toʻplash hamda ularga tegishli qonuniy choralar koʻrish uchun profilaktika inspektoriga ushbu maʼlumotlarni taqdim qilish, ushbu sohada profilaktik-tarbiyaviy ishlarni jadallashtirish; muqaddam sudlangan va jazoni ijro etish muassasalaridan ozod etilgan shaxslarni ijtimoiy reabilitatsiya qilish va ijtimoiy moslashtirishda qatnashish; jismoniy shaxslarning huquqbuzarlik jabrlanuvchisiga aylanishi xavfini kamaytirishga doir chora-tadbirlarni amalga oshirishda ishtirok etish; uzoq muddatga xorijiy davlatlarga ketgan hamda uzoq muddat davomida xorijiy davlatda boʻlib, Oʻzbekiston Respublikasiga qaytgan fuqarolarni tibbiy koʻrikdan oʻtkazish, ish bilan taʼminlash, taʼlim muassasalariga qaytarish maqsadida hisobini yuritishda qatnashish; tabiiy ofatlar, ommaviy tartibbuzarliklar va boshqa favqulodda vaziyatlarda jamoat tartibini saqlash, favqulodda vaziyat xavfi tugʻilganda aholini oʻz vaqtida xabardor qilish, aholi oʻrtasida bunday vaziyatlarda toʻgʻri harakat qilishni targʻib etish va ushbu holatlarni bartaraf etishda koʻmaklashish; ish faoliyatida asosan tungi vaqtlarda hududlardagi jamoat joylari, mahalla koʻchalari, qarovsiz joylarda navbatchilik asosida jamoatchilik nazoratini olib borish. Jamoatchilik tuzilmasining rahbari va aʼzolari qonun hujjatlariga muvofiq davlat organlari va jamoat tashkilotlari bilan boshqa yoʻnalishlarda ham hamkorlik qiladilar. 8. Jamoatchilik tuzilmasi fuqarolar yigʻini kengashi tomonidan fuqarolar yigʻini raisining taqdimnomasiga asosan profilaktika inspektori bilan kelishgan holda Jamoatchilik tuzilmasiga yuklangan vazifalarni bajarishga ixtiyoriy ravishda yordam berish istagini bildirgan fuqarolardan iborat tarkibda shakllantiriladi. 9. Jamoatchilik tuzilmasining aʼzolari soni fuqarolar yigʻinida istiqomat qiluvchi aholi sonidan kelib chiqqan holda quyidagi tartibda shakllantiriladi: aholi soni 2000 nafargacha boʻlgan fuqarolar yigʻinida — 4 nafar; aholi soni 2000 — 4000 nafargacha boʻlgan fuqarolar yigʻinida — 6 nafar; aholi soni 4000 — 6000 nafargacha boʻlgan fuqarolar yigʻinida — 8 nafar; aholi soni 6000 — 8000 nafargacha boʻlgan fuqarolar yigʻinida — 10 nafar; aholi soni 8000 — 10000 nafargacha boʻlgan fuqarolar yigʻinida — 12 nafar; aholi soni 10000 — 12000 nafargacha boʻlgan fuqarolar yigʻinida — 14 nafar; aholi soni 12000 nafardan yuqori boʻlgan fuqarolar yigʻinida — 18 nafar. Aholi gavjum boʻladigan jamoat joylari (bozor, xiyobon, istirohat bogʻi va h.k.) mavjud yoki kriminogen vaziyat ogʻir boʻlgan fuqarolar yigʻinlarida Jamoatchilik tuzilmasining aʼzolari soni ikki nafarga koʻpaytirilishi mumkin. Bunda, Jamoatchilik tuzilmasi aʼzolarining umumiy soni 18 nafardan oshmasligi lozim. 10. Mahalliy davlat hokimiyati organlari va fuqarolarning oʻzini oʻzi boshqarish organlari Jamoatchilik tuzilmasining shakllanishi va faoliyat koʻrsatishi uchun zarur shart-sharoitlar yaratadilar. 11. Jamoatchilik tuzilmasi uchun fuqarolarning oʻzini oʻzi boshqarish organlari joylashgan binolarda alohida xonalar ajratiladi. Ajratilgan xonalarning moddiy-texnika taʼminotini yaxshilashda mahalliy davlat hokimiyati organlari tomonidan yordam koʻrsatiladi. 12. Jamoatchilik tuzilmasi aʼzoligiga yuklangan vazifalarni bajarishga ixtiyoriy ravishda ishtirok etish istagini bildirgan, jismoniy va maʼnaviy sogʻlom, fuqarolarning huquq va erkinliklarini hurmat qiladigan, yuksak insoniy va axloqiy fazilatlarga ega boʻlgan Oʻzbekiston Respublikasi Qurolli Kuchlari safida muddatli harbiy xizmatni yoki safarbarlik chaqiruvi rezervidagi xizmatni yoxud oliy taʼlim muassasalarida harbiy tayyorgarlikni oʻtagan 18 yoshdan 60 yoshgacha boʻlgan Oʻzbekiston Respublikasi fuqarolari fuqarolar yigʻini kengashi qarori bilan qabul qilinadi. 13. Jamoatchilik tuzilmasiga oʻz turmush tarzi bilan aholi oʻrtasida salbiy tavsiflanganlar, ichki ishlar organlarining profilaktik hisobida turganlar, ruhiy kasalligi, giyohvandlikka, surunkali ichkilikbozlikka ruju qoʻyganligi uchun tegishli tibbiyot muassasalari hisobida turganlar, qasddan sodir etgan jinoyati uchun sudlanganlik holati tugallanmagan yoki sudlanganligi olib tashlanmaganlar, sud tomonidan muomalaga layoqatsiz yoki muomala layoqati cheklangan deb topilganlar, diniy tashkilotlarning professional xizmatchilari qabul qilinmaydi. 14. Jamoatchilik tuzilmasi aʼzoligiga nomzodning ushbu Nizomning 12 va 13-bandlarida koʻrsatilgan talablarga muvofiqligini oʻrganib chiqish uchun fuqarolar yigʻini raisi va profilaktika inspektori shaxsan masʼuldirlar. 15. Fuqarolar yigʻini masʼul kotibi ushbu Nizomning 1-ilovasiga muvofiq Fuqarolar yigʻini “Mahalla posboni” jamoatchilik tuzilmasi aʼzoligiga fuqarolarni qabul qilish va aʼzolikdan chiqarishni qayd etish daftarini yuritadi hamda uning saqlanishini taʼminlaydi. 16. Oʻz vazifasini bajarmagan, faoliyati salbiy baholangan, qonunga zid xatti-harakatlar sodir etgan shaxslarni Jamoatchilik tuzilmasi aʼzolari safidan chiqarish fuqarolar yigʻini raisi hamda profilaktika inspektori tavsiyasiga asosan fuqarolar yigʻini kengashining qarori bilan amalga oshiriladi. 17. Fuqarolar yigʻini raisi va profilaktika inspektori Jamoatchilik tuzilmasining rahbari hamda aʼzolarining faoliyatini har kuni nazorat qilib boradi. 18. Jamoatchilik tuzilmasi rahbari lavozimiga nomzodlar Oʻzbekiston Respublikasi fuqarolari, qoida tariqasida, oliy maʼlumotli, tegishli hududda doimiy yashayotgan, tashkilotchilik qobiliyatiga, davlat organlarida, taʼlim muassasalarida yoki nodavlat notijorat tashkilotlarida yoxud xoʻjalik faoliyati sohasida ish tajribasiga, shuningdek, hayotiy tajribaga va aholi oʻrtasida obroʻ-eʼtiborga ega boʻlgan nomzodlar orasidan tanlanadi. 19. Jamoatchilik tuzilmasi rahbari lavozimiga fuqarolar yigʻini raisi va profilaktika inspektori tavsiyanomasi asosida 3 nafardan kam boʻlmagan tuzilma aʼzolari ichidan tanlab olingan nomzodlar fuqarolarning oʻzini oʻzi boshqarish organlari faoliyatini muvofiqlashtirish boʻyicha tuman (shahar) kengashi va hududiy ichki ishlar organiga kelishish uchun taqdim etiladi. Fuqarolarning oʻzini oʻzi boshqarish organlari faoliyatini muvofiqlashtirish boʻyicha tuman (shahar) kengashi va hududiy ichki ishlar organi tomonidan Jamoatchilik tuzilmasi rahbarligiga maʼqullangan nomzodlar fuqarolar yigʻini kengashida ovoz berish yoʻli bilan saylanib, kengash qarori bilan lavozimga tayinlanadi. 20. Fuqarolar yigʻini raisi fuqarolar yigʻini kengashi qarori bilan tayinlangan Jamoatchilik tuzilmasi rahbari bilan mehnat shartnomasi tuzadi. 21. Jamoatchilik tuzilmasi rahbariga belgilangan tartibda guvohnoma, koʻkrak nishoni, xizmat kiyimi va xizmat sumkasi beriladi. 22. Jamoatchilik tuzilmasining rahbari va aʼzolari quyidagi huquqlarga ega: jamoat tartibi, xavfsizlik, jamiyatda yurish-turish va axloq-odob hamda pasport tizimi, sanitariya va ekologiya, yongʻin va harakat xavfsizligi qoidalariga fuqarolar tomonidan rioya qilinmagan hollarda tegishli organlar bilan birgalikda tushuntirish ishlarini olib borish va tashkil etishda qatnashish; tegishli hududda sodir etilayotgan har qanday huquqbuzarliklarni toʻxtatishni fuqarolardan talab qilish; tegishli hududda istiqomat qiluvchi fuqarolar oʻrtasidagi turli nizolarni hal etishda, huquqbuzarlik sodir etgan shaxslarni muhokama qilishda, noqonuniy xatti-harakatlar sodir etishga moyil shaxslar bilan huquqiy-tarbiyaviy mazmundagi suhbatlarda va qonun hujjatlarida belgilangan tartibda boshqa profilaktika chora-tadbirlarida bevosita ishtirok etish; huquq-tartibotni mustahkamlash va jamoat tartibini taʼminlash yuzasidan olib borilayotgan faoliyat samaradorligini oshirishga doir takliflarni huquqni muhofaza qilish organlariga kiritish; jamoatchilik tuzilmasi rahbari, profilaktika inspektori va fuqarolar yigʻini raisidan oʻz xizmat vazifalarini bajarish uchun shart-sharoit yaratishni hamda amaliy yordam koʻrsatishni talab qilish. Jamoatchilik tuzilmasining rahbari va aʼzolari qonun hujjatlariga muvofiq boshqa huquqlarga ham ega boʻlishi mumkin. 23. Quyidagilar Jamoatchilik tuzilmasining rahbari va aʼzolarining majburiyatlari hisoblanadi: fuqarolar bilan muloqotda vazmin va xushmuomala boʻlish; shaxsiy xavfsizlikni taʼminlash qoidalariga rioya etish; oʻzining ijtimoiy-siyosiy, huquqiy bilimlarini oshirib borish; jinoyat va huquqbuzarliklar yoki baxtsiz hodisalar sodir etilganda bu haqda zudlik bilan Jamoatchilik tuzilmasi rahbariga, ichki ishlar organlariga va boshqa tegishli tashkilotlarga xabar berish, huquqni muhofaza qilish organlari xodimlari kelgunga qadar jinoyat sodir etilgan joylarga boshqa shaxslarning kirmasligi, jinoyat izlari va jinoyatga aloqador boʻlgan barcha ashyoviy dalillarning yoʻqolmasligi choralarini koʻrish; huquqni muhofaza qilish organlarining xodimlariga ushbu Nizomda koʻrsatilgan vazifalarni bajarishda koʻmaklashish va ularning qonuniy talablarini bajarish. Jamoatchilik tuzilmasi rahbari va aʼzolariga qonun hujjatlariga muvofiq boshqa majburiyatlar ham yuklanishi mumkin. 24. Jamoatchilik tuzilmasi aʼzolariga oʻzlariga yuklangan vazifalarni bajarish vaqtida spirtli ichimliklar, giyohvandlik vositalari, psixotrop yoki odamning aql-irodasiga taʼsir etuvchi boshqa moddalar isteʼmol qilish, qurol va huquq-tartibot organlari xodimlari xizmat faoliyati davomida foydalaniladigan boshqa maxsus vositalarni ishlatish taqiqlanadi. 25. Jamoatchilik tuzilmasi faoliyatini tashkillashtirishda Jamoatchilik tuzilmasi rahbari quyidagi huquqlarga ega: Jamoatchilik tuzilmasi aʼzolaridan oʻzlariga yuklangan vazifalarni bajarishni talab qilish; oʻziga yuklangan vazifalarni bajarmayotgan Jamoatchilik tuzilmasi aʼzolarini aʼzolikdan chiqarish yuzasidan fuqarolar yigʻini raisiga taklif kiritish; ichki ishlar va boshqa huquqni muhofaza qiluvchi organlar xodimlaridan hamda fuqarolar yigʻini raisidan Jamoatchilik tuzilmasi aʼzolarini ushbu Nizomda koʻrsatilmagan vazifalar va topshiriqlarni bajarishga jalb etmaslik. 26. Quyidagilar Jamoatchilik tuzilmasi rahbarining tuzilma faoliyatini tashkil etishdagi majburiyatlari hisoblanadi: Jamoatchilik tuzilmasining tegishli hujjatlarini yuritish; Jamoatchilik tuzilmasi ishini rejalashtirish, aʼzolarini tegishli hudud va yoʻnalishlar boʻyicha taqsimlash; har oyda mazkur Nizomda belgilangan vazifalarning amalga oshirilishi yuzasidan ushbu Nizomning 33-bandida nazarda tutilgan tartibda hisobotni toʻldirib, uni hududni kompleks ijtimoiy-iqtisodiy rivojlantirish sektori rahbariga, fuqarolar yigʻiniga (vakillar yigʻilishiga) va profilaktika inspektoriga taqdim etish; Jamoatchilik tuzilmasi aʼzolari bilan ularning vazifalari, huquq va majburiyatlari boʻyicha mashgʻulotlar oʻtkazish; Jamoatchilik tuzilmasi aʼzolari tomonidan oʻzlariga yuklangan vazifalarning belgilangan tartibda bajarilishini nazorat qilib borish; Jamoatchilik tuzilmasi aʼzolariga vazifalarni bajarishga jalb etishdan oldin qonuniylikka va shaxsiy xavfsizlikni taʼminlash qoidalariga rioya qilish boʻyicha tushuntirishlar berish; jamoat tartibini saqlash, fuqarolar xavfsizligini taʼminlash, huquqbuzarlik va jinoyatchilikning oldini olishda huquqni muhofaza qilish organlariga koʻmaklashish boʻyicha belgilangan vazifalarni Jamoatchilik tuzilmasi aʼzolariga oʻz vaqtida yetkazish hamda ularning bajarilishini taʼminlash; hududda jamoat tartibini saqlash va xavfsizligini taʼminlash maqsadida jamoatchilik nazorati maskanlari faoliyatini tashkillashtirish; Jamoatchilik tuzilmasi aʼzolari faoliyatida yoʻl qoʻyilayotgan kamchiliklarni profilaktika inspektori va fuqarolar yigʻini raisi bilan birgalikda aniqlash hamda ularni bartaraf etish choralarini koʻrish. 27. Jinoyatchilikning oldini olishda, fuqarolar osoyishtaligini taʼminlashda, jamoat tartibini saqlashda, shuningdek, jinoyat va boshqa huquqbuzarliklarni sodir etgan shaxslarni aniqlashda hamda oʻziga yuklangan boshqa vazifalarni bajarishda oʻrnak koʻrsatgan Jamoatchilik tuzilmasi rahbari va aʼzolari qonun hujjatlarida belgilangan tartibda ragʻbatlantirishga va davlat mukofotlariga tavsiya etiladi. 28. Mahalliy davlat hokimiyati organlari faoliyatida namuna va ibrat koʻrsatayotgan Jamoatchilik tuzilmasi rahbari va aʼzolarini moddiy va maʼnaviy ragʻbatlantirishi mumkin. 29. Ichki ishlar organlari xodimlariga qoʻyilgan talablarga toʻgʻri keladigan Jamoatchilik tuzilmasi rahbari va uning aʼzolari fuqarolar yigʻini raisi va profilaktika inspektori tavsiyanomasiga koʻra ichki ishlar organlari kadrlar zaxirasiga kiritiladi. Ichki ishlar organlari kadrlar zaxirasiga kiritilgan Jamoatchilik tuzilmasi rahbari va uning aʼzolari sifatida kamida bir yil mobaynida namunali faoliyat olib borgan shaxslar Oʻzbekiston Respublikasi Ichki ishlar vazirligi Akademiyasi Kasbiy tayyorgarlik fakultetiga oʻqishga hamda ichki ishlar organlari xizmatiga ustunlik asosida qabul qilinadi. 30. Ichki ishlar organlari kadrlar zaxirasiga: yoshi oʻn sakkizdan kichik va oʻttizdan katta boʻlmagan; sogʻligʻining holati va jismoniy tayyorgarligi boʻyicha ichki ishlar organi xodimining xizmat majburiyatlarini bajarishga qodir boʻlgan; ichki ishlar organlari kadrlar zaxirasiga Oʻzbekiston Respublikasi Qurolli Kuchlaridagi muddatli harbiy xizmatni yoki safarbarlik chaqiruvi rezervidagi harbiy xizmatni yoxud oliy taʼlim muassasalarida harbiy tayyorgarlikni oʻtagan Jamoatchilik tuzilmasi rahbarlari va aʼzolari kiritiladi. 31. Jamoatchilik tuzilmasining faoliyati fuqarolar yigʻini raislari, profilaktika inspektorlari hamda hududni kompleks ijtimoiy-iqtisodiy rivojlantirish sektori rahbari tomonidan monitoring qilib boriladi. 32. Jamoatchilik tuzilmasi faoliyati monitoringi natijalari Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi hamda hududiy va tuman (shahar) kengashlari tomonidan ichki ishlar organlari bilan kelishilgan holda har yarim yil yakunida muhokama etib boriladi. 33. Jamoatchilik tuzilmasi rahbari amalga oshirilgan ishlar yuzasidan mazkur Nizomning 2-ilovasiga muvofiq shakldagi hisobotlarini (keyingi oʻrinlarda hisobotlar deb ataladi) har oyning oxirgi sanasida profilaktika inspektoriga, shuningdek, maʼlumot tariqasida hududni kompleks ijtimoiy-iqtisodiy rivojlantirish sektori rahbari va fuqarolar yigʻini raisiga taqdim qiladi. 34. Profilaktika inspektori ushbu hisobotlarni oʻrganib, tahlil qilib, 3 kun muddatda tuman (shahar) ichki ishlar organi huquqbuzarliklar profilaktikasi boʻlimiga (boʻlinmasiga) taqdim etadi. 35. Tuman (shahar) ichki ishlar organi huquqbuzarliklar profilaktikasi boʻlimlari (boʻlinmalari) tomonidan ushbu hisobotlar oʻrganilib, ushbu Nizomning 3-ilovasiga muvofiq umumlashtirib, Qoraqalpogʻiston Respublikasi Ichki ishlar vazirligi, Toshkent shahar ichki ishlar bosh boshqarmasi va viloyatlar ichki ishlar boshqarmalari huquqbuzarliklar profilaktikasi boshqarmalariga keyingi oyning 5-sanasiga qadar taqdim etadi. 36. Qoraqalpogʻiston Respublikasi Ichki ishlar vazirligi, Toshkent shahar ichki ishlar bosh boshqarmasi va viloyatlar ichki ishlar boshqarmalari huquqbuzarliklar profilaktikasi boshqarmalari ushbu hisobotlarni oʻrganib, umumlashtirib, mazkur Nizomning 4-ilovasiga muvofiq Oʻzbekiston Respublikasi Ichki ishlar vazirligi Huquqbuzarliklar profilaktikasi bosh boshqarmasiga keyingi oyning 10-sanasiga qadar taqdim etadi. 37. Oʻzbekiston Respublikasi Ichki ishlar vazirligi Huquqbuzarliklar profilaktikasi bosh boshqarmasi ushbu hisobotlarni ushbu Nizomning 5-ilovasiga muvofiq har oyning 15-sanasiga qadar umumlashtirib, oʻrganib, Ichki ishlar vazirligi rahbariyatiga hamda manfaatdor tashkilotlarga taqdim etadi. 38. Oʻzbekiston Respublikasi Ichki ishlar vazirligi taqdim etilgan hisobotlardan hamda huquqbuzarlik va jinoyatchilik dinamikasidan kelib chiqib, mamlakatda osoyishtalikni taʼminlash, jamoat tartibini saqlash, huquq-tartibotni mustahkamlashga doir takliflarni hududiy ichki ishlar organlariga ijrosini taʼminlash uchun yuboradi. 39. Jamoatchilik tuzilmasining faoliyati Oʻzbekiston Respublikasi Ichki ishlar vazirligi huquqbuzarliklar profilaktikasi bosh boshqarmasi hamda Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi tomonidan muvofiqlashtirib boriladi. 40. Tegishli hududda joylashgan davlat organlari va nodavlat notijorat tashkilotlari jinoyatchilik va huquqbuzarliklarning oldini olishda, fuqarolar osoyishtaligini taʼminlashda va jamoat tartibini saqlashda Jamoatchilik tuzilmasiga yordam berishlari lozim. 41. Profilaktika inspektori fuqarolar yigʻini raisi bilan birgalikda: Jamoatchilik tuzilmasiga yuklangan vazifalarni bajarishga qaratilgan aniq koʻrsatmalarni, oʻzaro aloqa hamda hamkorlik qilish yoʻllarini belgilaydi; Jamoatchilik tuzilmasining amalga oshirayotgan ishlarini va berilgan vazifalarni bajarish jarayonidagi xatti-harakatlarini muntazam nazorat qilib boradi; Jamoatchilik tuzilmasi tomonidan taqdim etilgan huquqbuzarlik faktlari va huquqbuzarlik bilan bogʻliq boʻlgan boshqa holatlarni tekshiradi. 42. Jamoatchilik tuzilmasi faoliyatini oʻrganish, tahlil qilish, aniqlangan kamchiliklarni bartaraf etish, uning faoliyatini takomillashtirish va uni ragʻbatlantirish haqidagi masalalar Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika hamda Qoraqalpogʻiston Respublikasi, viloyatlar, tumanlar va shaharlar kengashlari tomonidan har yili kamida bir marta muhokama etib boriladi. 43. Mahalliy davlat hokimiyati organlari Jamoatchilik tuzilmasi yordamidan faqat ushbu Nizomda belgilangan vazifalar doirasida profilaktika inspektori, fuqarolar yigʻini raisi, Jamoatchilik tuzilmasi rahbari bilan kelishilgan holda foydalanishi mumkin. Jamoatchilik tuzilmasini ushbu Nizomda koʻrsatilmagan vazifalarni bajarishga jalb etish taqiqlanadi. 44. Fuqarolar yigʻinlarida Nizomning 6-ilovasiga muvofiq tinchlik, osoyishtalik, xavfsizlikni taʼminlash, jamoat tartibini saqlash, fuqarolarning mulkiga boʻlgan tajovuzlarning oldini olish maqsadida barpo etiladigan “Jamoatchilik nazorati maskani” faoliyatini Jamoatchilik tuzilmasi rahbari tashkillashtiradi. 45. Jamoatchilik tuzilmasiga qonunga xilof topshiriqlarni berish, tarkibida jinoyat alomatlari boʻlgan yoki jinoyatga aloqador maʼlumotlarni hamda bevosita ichki ishlar organlari vakolati doirasiga kiruvchi ishlarni koʻrib chiqish va hal etishni topshirish, ularni davlat va xizmat siriga ega boʻlgan hujjatlar bilan tanishtirish taqiqlanadi. 46. Ushbu Nizom talablarini buzgan shaxslar qonun hujjatlarida belgilangan tartibda javobgarlikka tortiladi. Boshlandi: Tamomlandi: Daftarning ichki tomoni T/r Tuzilma aʼzoligiga qabul qilingan shaxsning F.I.O. Aʼzolikka qabul qilingan sana Fuqarolar yigʻini kengashi qarori soni Aʼzolikdan chiqarilgan sana Aʼzolikdan chiqarish sababi T/r Koʻrsatkichlar nomi Jami Rahbar tomonidan aniqlangani Aʼzolari tomonidan aniqlagani 1. Jami tuzilma aʼzolari soni 2. Fuqarolar yigʻinida sodir etilgan jinoyatlar soni: 2.1. posbonlar yordamida aniqlangan 2.2. posbonlar yordamida fosh etilgan 3. Fuqarolar yigʻinida sodir etilgan maʼmuriy huquqbuzarliklar soni: 3.1. posbon xabari asosida aniqlangan 3.1.1. pasport tizimi qoidalarini buzish 3.1.2. sanitariya-gigiyena qoidalarini buzish 3.1.3. mayda bezorilik 3.1.4. boshqa huquqbuzarliklar 4. Aniqlangan voyaga yetmaganlarning darslarga qatnashmayotganlari soni: 4.1. shundan tungi vaqtlarda 5. Aniqlangan shubhali shaxslar soni: 5.1. shundan bevosita navbatchilikda 5.2. shundan hamkorlikdagi tadbirda 6. Hududda pasport tizimi qoidalariga rioya qilinishi borasida oʻrganilgan xonadonlar: 6.1. shundan uzoq muddatga ketganlar aniqlandi 6.2. shundan qaytib kelganlar aniqlandi 7. Profilaktik hisobda turuvchi shaxslar yashovchi xonadonlar oʻrganilganligi soni: 7.1. profilaktik hisobda turgan shaxsning ish bilan band boʻlmaganlari soni 7.2. yashash joyidan uzoq muddatga boshqa davlatlarga chiqib ketganlari soni 7.3. Oila-turmush doirasidagi nizolarni keltirib chiqarish holatlari soni 8. Oʻrganib chiqilgan sogʻliqni saqlash muassasalari hisobida turgan shaxslar xonadonlari soni: 8.1. hisobda turgan shaxsning ish bilan band boʻlmaganlari soni 8.2. yashash joyidan uzoq muddatga boshqa davlatlarga chiqib ketganlari soni 8.3. Oila-turmush doirasidagi nizolarni keltirib chiqarish holatlari soni 8.4. Tajovuzkor ruhiy kasallarning davolanish vaqti oʻtib ketgan holatlar soni 9. Oʻrganish davomida huquqbuzarliklarga sharoit yaratuvchi holatlar aniqlanib, taklif kiritildi 9.1. shundan bartaraf etildi Tuzilma rahbari (imzo) F.I.O. T/r Koʻrsatkichlar nomi Jami Mahallalar boʻyicha 1. “Mahalla posboni” jamoatchilik tuzilmalari soni 2. Ulardagi posbonlar soni (rahbari bilan birga) shundan: 18 yoshdan 30 yoshgacha boʻlganlar 30 yoshdan 60 yoshgacha boʻlganlar 2.1. “Mahalla posboni” jamoatchilik tuzilmasi rahbari 18 yoshdan 30 yoshgacha 30 yoshdan 60 yoshgacha 2.1.1. Lavozimda 3 yildan ortiq ishlayotganlar 2.1.2. Oliy maʼlumotlilar 2.1.3. Boʻsh oʻrinlar 3. Posbonlarning xabarlari yordamida aniqlangan jami huquqbuzarliklar soni 3.1. pasport qoidalarini buzish 3.2. mayda bezorilik 3.3. jamoat joylarida spirtli ichimliklar ichish 3.4. obodonlashtirish qoidasini buzish 3.5. ekinlarni payhon qilish 3.6. jamoat xavfsizligi va jamoat tartibiga tahdid soladigan materiallarni tayyorlash yoki tarqatish maqsadida saqlash 3.7. boshqa huquqbuzarliklar 4. Posbonlar xabarlari yordamida ochilgan jinoyatlar, ulardan: 4.1. qotillik 4.2. qasddan badanga shikast yetkazish 4.3. bosqinchilik 4.4. talonchilik 4.5. oʻgʻrilik 4.6. bezorilik 4.7. qonunga xilof ravishda chet elga chiqish yoki Oʻzbekiston Respublikasiga kirish 4.8. Oʻzbekiston Respublikasida boʻlish qoidalarini buzish 4.9. giyohvand moddalar bilan bogʻliq jinoyatlar 4.10. boshqa jinoyatlar 5. Ragʻbatlantirilgan posbonlar soni: 5.1 pul mukofoti bilan 15.21 qimmatbaho sovgʻalar bilan 5.3 Davlat mukofotiga tavsiya etilganlar 5.4. Davlat mukofoti bilan taqdirlanganlar 6. IIOga xizmatga kirish uchun yoʻllanma berilganlar 6.1. shulardan xizmatga qabul qilinganlar 7. Salbiy sabablarga koʻra tuzilmadan chiqarilgan posbonlar soni: 7.1. jinoyat sodir etganligi uchun 7.2. maʼmuriy huquqbuzarliklar sodir etganligi uchun 7.3. salbiy holatlarga yoʻl qoʻyganligi uchun 8. Umuman jinoyat sodir etilishiga yoʻl qoʻyilmagan mahallalar soni 9. IIOda nafaqaga chiqib hozirda mahalla raisi boʻlib ishlayotganlar soni 10. Jinoyat sodir etgan fuqarolar yigʻini raislari soni Tuman (shahar) IIB boshligʻining Yoshlar masalalari boʻyicha oʻrinbosari, unvoni imzo F.I.O. T/r Koʻrsatkichlar nomi Jami Tumanlar boʻyicha 1. “Mahalla posboni” jamoatchilik tuzilmasi soni 2. Ulardagi posbonlar soni (rahbari bilan birga) shundan: 18 yoshdan 30 yoshgacha boʻlganlar 30 yoshdan 40 yoshgacha boʻlganlar 2.1. “Mahalla posboni” jamoatchilik tuzilmasi rahbari: 18 yoshdan 30 yoshgacha 30 yoshdan 40 yoshgacha 2.1.1. Lavozimda 3 yildan ortiq ishlayotgan 2.1.2. Oliy maʼlumotli 2.1.3. Boʻsh oʻrinlar 3. Posbonlarning xabarlari yordamida aniqlangan jami huquqbuzarliklar soni: 3.1. pasport qoidalarini buzish 3.2. mayda bezorilik 3.3. jamoat joylarida spirtli ichimliklar ichish 3.4. obodonlashtirish qoidasini buzish 3.5. ekinlarni payhon qilish 3.6. jamoat xavfsizligi va jamoat tartibiga tahdid soladigan materiallarni tayyorlash yoki tarqatish maqsadida saqlash 3.7. boshqa huquqbuzarliklar 4. Posbonlar xabarlari yordamida ochilgan jinoyatlar, ulardan: 4.1. qotillik 4.2. qasddan badanga shikast yetkazish 4.3. bosqinchilik 4.4. talonchilik 4.5. oʻgʻrilik 4.6. bezorilik 4.7. qonunga xilof ravishda chet elga chiqish yoki Oʻzbekiston Respublikasiga kirish 4.8. Oʻzbekiston Respublikasida boʻlish qoidalarini buzish 4.9. giyohvand moddalar bilan bogʻliq jinoyatlar 4.10. boshqa jinoyatlar 5. Ragʻbatlantirilgan posbonlar soni: 5.1 pul mukofoti bilan 5.2 qimmatbaho sovgʻalar bilan 5.3 Davlat mukofotiga tavsiya etilganlar soni 5.4. Davlat mukofoti bilan taqdirlanganlar soni 6. IIOga xizmatga kirish uchun yoʻllanma berilganlari 6.1. shulardan xizmatga qabul qilinganlar 7. Salbiy sabablarga koʻra tuzilmadan chiqarilgan posbonlar soni: 7.1. jinoyat sodir etganligi uchun 7.2. maʼmuriy huquqbuzarliklar sodir etganligi uchun 7.3. salbiy holatlarga yoʻl qoʻyganligi uchun 8. Umuman jinoyat sodir etilishiga yoʻl qoʻyilmagan mahallalar soni 9. IIOda nafaqaga chiqib hozirda mahalla raisi boʻlib ishlayotganlar soni 10. Jinoyat sodir etgan fuqarolar yigʻini raislari soni QR IIV, Toshkent shahar IIBB, viloyatlar IIB HPB boshliqlari, �nvoni imzo F.I.O. T/r Koʻrsatkichlar nomi Jami Hududlar boʻyicha 1. “Mahalla posboni” jamoatchilik tuzilmasi soni 2. Ulardagi posbonlar soni (rahbari bilan birga) shundan: 18 yoshdan 30 yoshgacha boʻlganlar 30 yoshdan 40 yoshgacha boʻlganlar 2.1. “Mahalla posboni” jamoatchilik tuzilmasi rahbari 18 yoshdan 30 yoshgacha 30 yoshdan 40 yoshgacha 2.1.1. Lavozimda 3 yildan ortiq ishlayotganlar 2.1.2. Oliy maʼlumotli 2.1.3. Boʻsh oʻrinlar 3. Posbonlarning xabarlari yordamida aniqlangan jami huquqbuzarliklar soni: 3.1. pasport qoidalarini buzish 3.2. mayda bezorilik 3.3. jamoat joylarida spirtli ichimliklar ichish 3.4. obodonlashtirish qoidasini buzish 3.5. ekinlarni payhon qilish 3.6. jamoat xavfsizligi va jamoat tartibiga tahdid soladigan materiallarni tayyorlash yoki tarqatish maqsadida saqlash 3.7. boshqa huquqbuzarliklar 4. Posbonlar xabarlari yordamida ochilgan jinoyatlar, ulardan: 4.1. qotillik 4.2. qasddan badanga shikast yetkazish 4.3. bosqinchilik 4.4. talonchilik 4.5. oʻgʻrilik 4.6. bezorilik 4.7. qonunga xilof ravishda chet elga chiqish yoki Oʻzbekiston Respublikasiga kirish 4.8. Oʻzbekiston Respublikasida boʻlish qoidalarini buzish 4.9. giyohvand moddalari bilan bogʻliq jinoyatlar 4.10. boshqa jinoyatlar 5. Ragʻbatlantirilgan posbonlar soni: 5.1 pul mukofoti bilan 5.2 qimmatbaho sovgʻalar bilan 5.3 Davlat mukofotiga tavsiya etilganlar soni 5.4. Davlat mukofoti bilan taqdirlanganlar soni 6. IIOga xizmatga kirish uchun yoʻllanma berilganlar: 6.1. shulardan xizmatga qabul qilinganlar 7. Salbiy sabablarga koʻra tuzilmadan chiqarilgan posbonlar soni: 7.1. jinoyat sodir etganligi uchun 7.2. maʼmuriy huquqbuzarliklar sodir etganligi uchun 7.3. salbiy holatlarga yoʻl qoʻyganligi uchun 8. Umuman jinoyat sodir etilishiga yoʻl qoʻyilmagan mahallalar soni 9. IIOda nafaqaga chiqib hozirda mahalla raisi boʻlib ishlayotganlar soni 10. Jinoyat sodir etgan fuqarolar yigʻini raislari soni Oʻzbekiston Respublikasi IIV HPBB boshligʻi, unvoni imzo F.I.O. 1. Ushbu Tartib fuqarolar yigʻinlarining Jamoatchilik nazorati maskani (keyingi oʻrinlarda Maskan deb ataladi) faoliyatini tashkil etish va amalga oshirish tartibini belgilaydi. 2. Maskan huquqbuzarliklar profilaktikasi va jinoyatchilikka qarshi kurashish sohasida fuqarolarning faolligini oshirish, hududda huquqbuzarliklarning barvaqt oldini olish borasidagi ishlarni tizimli tashkil etish maqsadida barcha fuqarolar yigʻinlarida tashkil etiladi. 3. Maskan oʻz faoliyatini qonun hujjatlariga va ushbu Tartibga muvofiq olib boradi. 4. Maskanlar kriminogen vaziyat, aholi zichligi va fuqarolar xavfsizligini taʼminlash bilan bogʻliq boshqa shart-sharoitlari inobatga olinib, hududdagi ichki ishlar organi rahbari bilan kelishilgan holda shahar va tuman hokimlarining qarorlari bilan tashkil etiladi hamda tugatiladi. 5. Maskanlar mahallalarning jamoatchilik nazoratini amalga oshirish uchun qulay boʻlgan hududlarida Tartibning ilovasiga muvofiq shaklda 2,5x2,5 m hajmli maydonda bir qavatli binoda tashkil etiladi. 6. Maskan binosining old tomoniga uzunligi 120 santimetr, boʻyi 30 santimetr hajmli “Jamoatchilik nazorati maskani” yozuvli peshlavha oʻrnatiladi. 7. Maskan binosi navbatchilikka jalb qilingan kamida ikki nafar “Mahalla posboni” jamoatchilik tuzilmasi aʼzolari uchun qulay, kuz-qish mavsumida binoni isitish yoki sovutish tizimi hamda aloqa vositasi va videokuzatuv moslamalari bilan taʼminlanadi. 8. Maskanlarni qurish, taʼmirlash va jihozlash tuman (shahar) hokimliklari tomonidan budjet va qonun bilan taqiqlanmagan budjetdan tashqari mablagʻlar hisobidan amalga oshiriladi. 9. Maskanda ichki ishlar organining navbatchilik qismi, yongʻin xavfsizligi hamda tez tibbiy yordam koʻrsatish, favqulodda vaziyatlar, tuman (shahar) hokimligi, kommunal xizmat koʻrsatish tashkilotlari, fuqarolar yigʻini va uning raisi hamda hududdagi ichki ishlar organi tayanch punkti profilaktika inspektorlarining telefon raqamlari boʻlishi shart. 10. Maskanlarga fuqarolarning oʻzini oʻzi boshqarish organlari faoliyatini muvofiqlashtirish boʻyicha hududiy kengashlar tomonidan tartib raqam beriladi. 11. Maskanda quyidagi hujjatlar yuritiladi: navbatchilikni qabul qilish va topshirish kitobi; fuqarolarni qayd qilish kitobi; transport vositalarini qayd qilish kitobi. 12. Fuqarolar yigʻinining “Mahalla posboni” jamoatchilik tuzilmasi rahbari maskandagi hujjatlar yuritilishini taʼminlaydi. 13. Fuqarolar yigʻinining “Mahalla posboni” jamoatchilik tuzilmasi rahbari fuqarolar yigʻini raisi bilan kelishgan holda Maskanga navbatchilikka tushuvchi jamoatchilik tuzilmasi aʼzolari va fuqarolar roʻyxatini shakllantiradi. 14. Maskanlar faoliyati fuqarolar yigʻini raisi va ushbu hududdagi ichki ishlar organi tayanch punkti profilaktika inspektori tomonidan nazorat qilib boriladi. 15. Maskanlar tuman (shahar) hokimlari va ichki ishlar organlari boshliqlari bilan kelishilgan holda hududning xususiyatlarini inobatga olib tashkil etiladi va tugatiladi. 16. Maskanda navbatchilikni oʻtayotgan fuqarolar quyidagi vazifalarni amalga oshiradi: belgilangan jadvalda koʻrsatilgan vaqtlarda jamoatchilik nazoratini amalga oshirish; hududga kechki soat 20.00 dan ertalabki soat 06.00 ga qadar kirib-chiqayotgan shaxslar va transport vositalari toʻgʻrisidagi maʼlumotlarni qayd etish; transport vositasidagi shaxslar toʻgʻrisidagi maʼlumotlarni qayd etish; navbatchilikdan soʻng amalga oshirgan ishlari yuzasidan fuqarolar yigʻini raisi yoki fuqarolar yigʻinining “Mahalla posboni” jamoatchilik tuzilmasi rahbariga axborot berish; shubhali koʻringan shaxslar va holatlar yuzasidan ichki ishlar organlari va boshqa maxsus xizmatlarga (gaz va elektr energiyasi taʼminoti va h.k.) xabar berish; huquqbuzarlik alomatlari boʻlgan holatlar boʻyicha zudlik bilan ichki ishlar organlari navbatchilik qismlariga va hududdagi ichki ishlar organi tayanch punkti profilaktika inspektoriga xabar berish. Maskanda navbatchilikni oʻtayotgan fuqarolarga qonun hujjatlariga muvofiq boshqa vazifalar ham yuklanishi mumkin. 17. Maskanda navbatchilikni oʻtayotgan fuqarolar quyidagi huquqlarga ega: hududga kechki soat 20.00 dan ertalabki soat 06.00 ga qadar kirib chiqayotgan shaxslar va transport vositalarini toʻxtatish, tashrifning maqsadini soʻrash; transport vositasidagi shaxslardan shaxsini tasdiqlovchi hujjatni koʻrsatishni talab qilish, ular toʻgʻrisidagi maʼlumotlarni qayd etish; huquqbuzarlik sodir etgan shaxslarni ushlab, u haqda zudlik bilan ichki ishlar organlari navbatchilik qismlariga va hududdagi ichki ishlar organi tayanch punkti profilaktika inspektoriga xabar berish. Maskanda navbatchilikni oʻtayotgan fuqarolar qonun hujjatlariga muvofiq boshqa huquqlarga ham ega boʻlishi mumkin. 18. Maskanda navbatchilik 5 soatdan, kamida ikki nafar shaxslar tomonidan olib boriladi. 19. Navbatchilik jadvali fuqarolar yigʻini raisi tomonidan tasdiqlanadi. 20. Maskanda navbatchilik kechki soat 20.00 dan ertalab soat 06.00 ga qadar davom etadi. 21. Mazkur Tartib talablarini buzganlikda aybdor boʻlgan shaxslar qonun hujjatlariga muvofiq javobgar boʻladilar. 1. Ushbu Tartib fuqarolar yigʻinining “Mahalla posboni” jamoatchilik tuzilmasi (keyingi oʻrinlarda Jamoatchilik tuzilmasi deb ataladi) rahbariga guvohnoma berish tartibini belgilaydi. 2. Guvohnoma muqovasi va blankalari ushbu Tartibning 1-ilovasiga muvofiq shaklda fuqarolarning oʻzini oʻzi boshqarish organlari faoliyatini muvofiqlashtirish boʻyicha tuman (shahar) kengashlari (keyingi oʻrinlarda Kengash deb ataladi) buyurtmasi boʻyicha tayyorlanadi. 3. Guvohnoma blankalari qatʼiy hisobdagi hujjat hisoblanib, Jamoatchilik tuzilmasi rahbari lavozimga tayinlangandan soʻng Kengash qarori asosida toʻldiriladi. 4. Belgilangan tartibda lavozimga tayinlangan Jamoatchilik tuzilmasi rahbarini guvohnoma bilan taʼminlash toʻgʻrisida fuqarolar yigʻini raisi tomonidan uch ish kunidan iborat muddatda Kengashga buyurtma taqdim etiladi. 5. Guvohnomani toʻldirish vaqtida foydalanishga yaroqsiz deb topilgan blankalar Kengashning tashkiliy-uslubiy guruhi bosh mutaxassisi tomonidan belgilangan tartibda yoʻq qilinadi. 6. Guvohnoma Kengash raisining birinchi oʻrinbosari tomonidan imzolanadi va muhri bilan tasdiqlanib, Jamoatchilik tuzilmasi rahbariga lavozimga tayinlangan kundan eʼtiboran 15 kun ichida uch yil muddatga beriladi. 7. Guvohnomalar aniq ketma-ketlikdagi tartib raqamiga ega boʻladi. Guvohnomaning raqamlanishi ushbu Tartibning 2-ilovasiga muvofiq amalga oshiriladi. 8. Berilgan guvohnoma ushbu Tartibning 3-ilovasiga muvofiq Kengash tomonidan yuritiladigan “Fuqarolar yigʻinining “Mahalla posboni” jamoatchilik tuzilmasi rahbariga guvohnoma berish va qaytarishni hisobga olish daftari”da (keyingi oʻrinlarda Hisobga olish daftari deb ataladi) roʻyxatdan oʻtkaziladi. 9. Hisobga olish daftarida guvohnomaning tartib raqami, guvohnoma egasining hamda uni imzolagan shaxsning familiyasi, ismi, otasining ismi, guvohnomaning amal qilish muddati, guvohnoma egasining fotosurati, guvohnoma olinganligi toʻgʻrisida imzo va sana, guvohnomani qaytarish sanasi, olgan shaxsning familiyasi, ismi, otasining ismi, lavozimi va imzosi, guvohnomani yoʻq qilish toʻgʻrisida belgi (dalolatnoma sanasi va tartib raqami) koʻrsatiladi. 10. Hisobga olish daftari Kengashlarda kamida 5 yil saqlanadi. 11. Jamoatchilik tuzilmasi rahbari hisobga olish daftariga guvohnomani olganligi toʻgʻrisida imzo qoʻyadi. 12. Yoʻqolgan yoki yaroqsiz holga kelgan, amal qilish muddati tugagan yoki Jamoatchilik tuzilmasi rahbarining familiyasi, ismi va otasining ismi oʻzgargan hollarda Jamoatchilik tuzilmasi rahbarining arizasiga binoan uning guvohnomasi yangisiga almashtiriladi. 13. Guvohnoma yaroqsiz holga kelganligi, amal qilish muddati tugaganligi yoki Jamoatchilik tuzilmasi rahbarining familiyasi, ismi va otasining ismi oʻzgarganligi sababli yangi guvohnoma berish toʻgʻrisidagi arizaga asosan eski guvohnoma hamda 3x4 oʻlchamli 2 dona rangli fotosurat ilova qilinadi. 14. Yaroqsiz holga kelgan, amal qilish muddati tugagan yoki eski familiyasi, ismi va otasining ismi koʻrsatilgan guvohnoma yangi guvohnoma berilgan kundan eʼtiboran haqiqiy emas deb hisoblanadi va ushbu Tartibning 4-ilovasiga muvofiq shaklda dalolatnoma tuzilib, Kengash tomonidan yoʻq qilinadi. 15. Guvohnomaning saqlanishi uchun javobgarlik guvohnoma egasi zimmasiga yuklanadi. Guvohnomaning yoʻqotib qoʻyilganligi yoki ehtiyotlab saqlanmaganligi oqibatida yaroqsiz holga kelib qolgan hollarda guvohnomani tayyorlash uchun ketgan sarf-xarajatlar aybdor shaxslar hisobidan qoplanadi. 16. Jamoatchilik tuzilmasi rahbari lavozimidan ozod etilganda (vakolatlari muddatidan ilgari tugatilganda) besh kun ichida guvohnomani Kengashga qaytaradi. Jamoatchilik tuzilmasi rahbari sudning qarori asosida bedarak yoʻqolgan deb topilgan holat bundan mustasno. 17. Jamoatchilik tuzilmalari rahbarlari uchun tayyorlangan guvohnoma blankalari Kengashlarda saqlanadi. 18. Jamoatchilik tuzilmasi rahbarining oʻz guvohnomasini boshqa shaxslarga berishi qatʼiyan taqiqlanadi. 19. Mazkur Tartib talablarini buzganlikda aybdor boʻlgan shaxslar qonun hujjatlariga muvofiq javobgarlikka tortiladilar. “Mahalla posboni” jamoatchilik tuzilmasi rahbari guvohnomasining muqovasi 60x90 millimetr kattalikdagi toʻq yashil rangda tayyorlanadi. Guvohnomaning old tomoni markaz qismining yuqorisida zarhal rangda 14 shriftda “FUQAROLARNING OʻZINI OʻZI BOSNQARISN ORGANI”, quyida “MANALLA POSBONI” va 16 shriftda “GUVONNOMA” degan matnlar joylashgan. Guvohnomaning ichki tomonidagi matnlar ikki sahifaga boʻlinadi. Guvohnomaning ichki chap tomonidagi yozuvlar lotin alifbosida yoziladi. Guvohnomaning ichki chap qismining yuqoridagi markazida ikki qatorda tegishli viloyat va tuman (shahar) nomi koʻrsatiladi, undan keyin markaz qismida “Mahalla posboni jamoat tuzilmasi rahbarining guvohnomasi №” soʻzi yozilib, unda guvohnoma tartib raqami qoʻyiladi, yonidan pastga chap tomonda 3x4 sm. oʻlchamli fotosurat joylashtiriladi. Fotosuratning oʻng tomoni markazida “Mahalla posboni” jamoatchilik tuzilmasi rahbarining familiyasi, ismi, otasining ismi ikki qatorda, tegishli fuqarolar yigʻini nomi yoziladi. Pastroq qismida guvohnomaning amal qilish muddati yoziladi. Guvohnomaning ichki chap tomoniga “Lavozimdan boʻshaganda qaytarilishi shart” soʻzlari yoziladi hamda guvohnoma bergan shaxsning imzosi, ismi va otasining ismi bosh harflari va familiyasi joylashtiriladi, chaproqda “M.Oʻ.” harflari joylashadi. Matn mazmuni bir xil boʻlgan davlat tilida lotin alifbosida (chap tomonida) va rus tilida (oʻng tomonida) toʻldiriladi. Guvohnomaning ichki tomonlari och sargʻish rangli maxsus qogʻozdan tayyorlanadi va shaffof plyonka bilan qoplanadi. Guvohnomadagi matn va raqamlar qora rangda yoziladi. T/r Hududlar Guvohnoma bosh raqami Mahallalar soni 1. Toshkent shahri 1 0 — 505 2. Toshkent viloyati 2 1 — 1006 3. Sirdaryo viloyati 3 1 — 221 4. Jizzax viloyati 4 1 — 285 5. Samarqand viloyati 5 1 — 1089 6. Fargʻona viloyati 6 1 — 1028 7. Namangan viloyati 7 1 — 770 8. Andijon viloyati 8 1 — 868 9. Qashqadaryo viloyati 9 1 — 726 10. Surxondaryo viloyati 10 1 — 714 11. Buxoro viloyati 11 1 — 541 12. Navoiy viloyati 12 1 — 303 13. Xorazm viloyati 13 1 — 498 14. Qoraqalpogʻiston Respublikasi 14 1 — 407 ____________________________________________________________________________________________(Fuqarolarning oʻzini oʻzi boshqarish organlari faoliyatini muvofiqlashtirish boʻyicha tuman (shahar) kengashi) T/r Guvohnomaning tartib raqami Egasining F.I.O. Amal qilish muddati Guvohnoma egasining fotosurati Guvohnoma olinganligi toʻgʻrisida imzo, sana Qaytarish sanasi, olgan shaxsning F.I.O., lavozimi, imzosi Yoʻq qilish toʻgʻrisida belgi (dalolatnoma sanasi va tartib raqami) 1. 2. 3. 1. Ushbu Tartib fuqarolar yigʻinining “Mahalla posboni” jamoatchilik tuzilmasi (keyingi oʻrinlarda Jamoatchilik tuzilmasi deb ataladi) rahbarining koʻkrak nishonini (keyingi oʻrinlarda koʻkrak nishoni deb ataladi) berish tartibini belgilaydi. 2. Koʻkrak nishonidan faqat xizmat faoliyati vaqtida foydalaniladi. 3. Jamoatchilik tuzilmasi rahbari lavozimidan ozod etilganda (vakolatlari muddatidan ilgari tugatilganda) koʻkrak nishonini fuqarolarning oʻzini oʻzi boshqarish organlari faoliyatini muvofiqlashtirish boʻyicha tuman (shahar) kengashiga (keyingi oʻrinlarda Kengash deb ataladi) qaytaradi. 4. Koʻkrak nishoni ushbu Tartibning 1-ilovasiga muvofiq fuqarolar yigʻinlari sonidan kelib chiqib, Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi buyurtmasiga asosan “Davlat belgisi” davlat-ishlab chiqarish birlashmasida qalbakilashtirishga qarshi himoya elementlariga ega boʻlgan shaklda tayyorlanadi. Koʻkrak nishoning boshqa shaxslar buyurtmasiga asosan tayyorlanishiga yoʻl qoʻyilmaydi. 5. Koʻkrak nishonining qatʼiy hisobi yuritiladi. 6. Koʻkrak nishoni Oʻzbekiston Respublikasi Ichki ishlar vazirligi hamda Fuqarolarning oʻzini oʻzi boshqarish organlari faoliyatini muvofiqlashtirish boʻyicha respublika kengashi tomonidan belgilanadigan tartibga muvofiq raqamlanadi. 7. Jamoatchilik tuzilmasi rahbari belgilangan tartibda lavozimga tayinlangan kundan keyin uch ish kunidan kechiktirmay fuqarolar yigʻini raisi tomonidan Kengashga koʻkrak nishoni bilan taʼminlash toʻgʻrisida talabnoma yuboriladi. 8. Koʻkrak nishoni Jamoatchilik tuzilmasi rahbari lavozimga tayinlangan kundan eʼtiboran oʻn besh kun ichida Kengash tomonidan uch yildan ortiq boʻlmagan muddatga beriladi. 9. Tayyorlangan koʻkrak nishonlari kengashlarda saqlanadi. 10. Koʻkrak nishonlari kengashlar tomonidan ushbu Tartibning 2-ilovasiga muvofiq shaklda yuritiladigan koʻkrak nishonini berish va qaytarishni hisobga olish daftarida hisobga olinadi. 11. Yoʻqolgan yoki yaroqsiz holga kelgan koʻkrak nishoni oʻrniga Jamoatchilik tuzilmasi rahbarining arizasiga binoan, belgilangan tartibda yangi koʻkrak nishoni beriladi. 12. Koʻkrak nishonining saqlanishi uchun javobgarlik uning egasiga yuklanadi. Koʻkrak nishoni yoʻqotib qoʻyilganligi yoki ehtiyotlab saqlanmaganligi oqibatida yaroqsiz holga kelib qolgan hollarda koʻkrak nishonini tayyorlash uchun ketgan sarf-xarajatlar aybdor shaxslar hisobidan qoplanadi. 13. Jamoatchilik tuzilmasi rahbari lavozimidan ozod etilganda (vakolatlari muddatidan ilgari tugatilganda) besh kun muddat ichida koʻkrak nishonini Kengashga qaytaradi. 14. Yaroqsiz holga kelgan koʻkrak nishoni fuqarolar yigʻini kengashi tomonidan ushbu Tartibning 3-ilovasiga muvofiq shaklda dalolatnoma tuzilib, kengashlarga yoʻq qilish uchun topshiriladi. 15. Koʻkrak nishonini boshqa shaxslarga berish qatʼiyan taqiqlanadi. 16. Jamoatchilik tuzilmasi rahbari oʻzining koʻkrak nishonini boshqa shaxslarga berishi qatʼiyan taqiqlanadi. 17. Mazkur Tartib talablarini buzganlikda aybdor boʻlgan shaxslar qonun hujjatlariga muvofiq javobgarlikka tortiladilar. “Mahalla posboni” jamoatchilik tuzilmasi rahbarining koʻkrak nishoni 2.0 mm qalinlikdagi temirdan tayyorlanadi va eni 70 mm, boʻyi 70 mm.ni tashkil etadigan sakkiz qirrali yulduzdan iborat boʻladi. Sakkiz qirrali yulduz ichidagi qalqonsimon shaklning eni 38 mm, uzunligi 50 mm boʻlib, ichki yuqori qismida 20x14 mm toʻgʻritoʻrtburchak ichida harflarining balandligi 2 mm boʻlgan “ICNKI ISNLAR VAZIRLIGI” lotin alifbosidagi yozuvi mavjud, undan pastki qismda, yuqori qirradan 27 mm pastlikda qiya burchak ostida harflarining balandligi 4 mm boʻlgan “MANALLA POSBONI” yozuvi va uning tagi 5 mm pastda qora rangdagi 4 raqamdan iborat koʻkrak nishonining tartib raqami joylashgan. Sakkiz qirrali yulduz ichidagi qalqonsimon shaklning ichi boʻylab qirraning markazida joylashgan yozuvlarni aylanasi boʻyicha joylashgan, harflarining qalinligi 1,5 mm boʻlgan “FUQAROLARNING OʻZINI OʻZI BOSNQARISN ORGANLARI FAOLIYATINI MUVOFIQLASNTIRISN KENGASNI” yozuvi joylashtirilgan. Sakkiz qirrali yulduz och kul rang tusdagi (metallik) rangda boʻlib, koʻkrak nishonining tartib raqamidan qolgan barcha yozuvlar nishonning ustida boʻrtib chiqarilgan holda yasalgan. Koʻkrak nishonining old tomoni qirralari boʻrtiq hoshiyalangan, orqa tomoni tekis boʻlib, oʻrtasida kiyimga taqib qoʻyish uchun toʻgʻnogʻich hamda ilgich koʻrinishidagi moslamalar mavjud. _________________________________________________________________________________________________(Fuqarolarning oʻzini oʻzi boshqarish organlari faoliyatini muvofiqlashtirish boʻyicha tuman (shahar) kengashi nomi) T/r Koʻkrak nishonining tartib raqami Egasining F.I.O. Faoliyat yuritayotgan mahalla fuqarolar yigʻini nomi Olinganligi toʻgʻrisida imzo, sana Qaytarish sanasi, olgan shaxsning F.I.O., lavozimi, imzosi 1. 2. 3. 1. Mazkur Tartib “Mahalla posboni” jamoatchilik tuzilmasi (keyingi oʻrinlarda Jamoatchilik tuzilmasi deb ataladi) rahbari va aʼzolarini xizmat kiyimi bilan taʼminlash, xizmat kiyimi va sumkasini tayyorlash hamda ulardan foydalanish tartibini belgilaydi. 2. Jamoatchilik tuzilmasi rahbari va aʼzolariga belgilangan hududdan tashqarida hamda xizmat faoliyati bilan band boʻlmagan vaqtlarda xizmat kiyimidan foydalanishga yoʻl qoʻyilmaydi. 3. Jamotchilik tuzilmasi rahbari nimcha, bosh kiyimi va sumka bilan, tuzilma aʼzolari esa nimcha va bosh kiyim bilan taʼminlanadi. 4. Jamoatchilik tuzilmasi rahbari va aʼzolarining xizmat kiyimi nimcha va bosh kiyimidan iborat boʻlib, undan faqat xizmat faoliyati davomida foydalaniladi. 5. Jamoatchilik tuzilmasi rahbari va aʼzolari xizmat kiyimi fuqarolarning oʻzini oʻzi boshqarish organlari faoliyatini muvofiqlashtirish boʻyicha tuman (shahar) kengashlari (keyingi oʻrinlarda kengashlar deb ataladi) buyurtmasiga asosan, ushbu Tartibning 1-ilovasiga muvofiq shaklda tayyorlanadi. 6. Xizmat kiyimining qatʼiy hisobi kengashlar tomonidan yuritiladi. 7. Jamoatchilik tuzilmasi rahbari lavozimga tayinlangan, aʼzolari aʼzolikka qabul qilingan kundan keyin uch ish kunida fuqarolar yigʻini raisi tomonidan Kengashga tuzilma rahbari va aʼzolarini xizmat kiyimi hamda rahbariga ushbu Tartibning 2-ilovasiga muvofiq xizmat sumkasi bilan taʼminlash toʻgʻrisida talabnoma taqdim etiladi. 8. Jamoatchilik tuzilmasi rahbarlari uchun tayyorlangan xizmat kiyimlari kengashlarda saqlanadi. 9. Jamoatchilik tuzilmasi rahbari va aʼzolari bir oy mobaynida kengashlar tomonidan xizmat kiyimi, rahbarlar alohida xizmat sumkasi bilan taʼminlanadi. 10. Berilgan xizmat kiyimi ushbu Tartibning 3-ilovasiga muvofiq kengashlar tomonidan yuritiladigan Jamoatchilik tuzilmasi rahbari va aʼzolariga xizmat kiyimini berish va qaytarishni hisobga olish daftarida hisobi yuritiladi. 11. Jamoatchilik tuzilmasi rahbari va aʼzolariga xizmat kiyimini berish va qaytarishni hisobga olish daftari kengashlarda kamida besh yil saqlanadi. 12. Yaroqsiz holga kelgan yoki yoʻqolgan xizmat kiyimi va xizmat sumkasi oʻrniga jamoatchilik tuzilmasi rahbari va aʼzolarining arizasiga binoan yangi xizmat kiyimi va xizmat sumkasi beriladi. 13. Xizmat kiyimi va xizmat sumkasining saqlanishi uchun javobgarlik uning egasiga yuklanadi. Xizmat kiyimi va sumkasi yoʻqotib qoʻyilgan, ehtiyotsizligi oqibatida yaroqsiz holga kelgan holatlarda xizmat kiyimini tayyorlash uchun ketgan sarf-xarajatlar aybdor shaxslar hisobidan qoplanadi. 14. Jamoatchilik tuzilmasi rahbari lavozimidan ozod etilganda (vakolatlari muddatidan ilgari tugatilganda) besh kun muddat ichida xizmat kiyimini Kengashga qaytaradi. Jamoatchilik tuzilmasi rahbari sud qaroriga asosan bedarak yoʻqolgan deb topilgan holatlar bundan mustasno. 15. Xizmat faoliyati jarayonida xizmat kiyimi yaroqsiz holga kelgan hollarda ushbu holatga bevosita guvoh boʻlgan kamida ikki nafar shaxslar ishtirokida ushbu Tartibning 4-ilovasiga muvofiq shaklda dalolatnoma tuzilib, kengashlarga topshiriladi. 16. Jamoatchilik tuzilmasi rahbari va aʼzolari xizmat kiyimining saqlanishi uchun shaxsan javobgardir. Xizmat kiyimini va xizmat sumkasini boshqa shaxslarga berish qatʼiyan taqiqlanadi. 17. Mazkur Tartib talablarini buzganlikda aybdor boʻlgan shaxslar qonun hujjatlariga muvofiq javobgar boʻladilar. “Mahalla posboni” jamoatchilik tuzilmasi rahbari va aʼzolarining xizmat kiyimi koʻkrak va yelka qismlarida boʻyi 20 mm. boʻlgan gorizontal koʻrinishda nur qaytaruvchi belgilar hamda xizmat kiyimi orqa tomonining kurak qismida lotin alifbosiga asoslangan tilla rang harflarda “MANALLA POSBONI” yozuvlari yozilgan kul rangdagi nimcha va bosh kiyimidan iborat boʻlib, nimcha har qanday kiyimning ustidan kiyib yurishga moʻljallangan boʻladi. Xizmat kiyimi oʻrnatilgan tartibda turli oʻlchamlarda boʻladi. Xizmat kiymining orqa tomondagi “MANALLA POSBONI” yozuvi balandligi 30 mm boʻladi. Bosh kiyim nimcha bilan bir xil rangda boʻlib, bosh kiyimning soyabonidan 10 mm. tepa qismida aylana shakl ichida “MANALLA POSBONI” yozuvi kiritilgan belgi boʻlib, belgining diametri 40x40 mm. boʻladi. “Mahalla posboni” jamoatchilik tuzilmasi rahbarining sumkasi toʻq koʻk rangdagi, toʻgʻri toʻrtburchak shaklidagi, ustki yopib turuvchi yuzasidan lotin alifbosiga asoslangan tilla rang harflarda 50 mm balandlikda “MANALLA POSBONI” yozuvlari yozilgan, qoʻlda koʻtarishga hamda yelka yoki boʻyindan ilib yurishga moʻljallangan boʻladi. Sumka toʻgʻri kesimli, klapani tesmali “velkoro” orqali yopiladi. Klapanda kichik ruchka joylashgan boʻlib, tikish joyi xolniten bilan mahkamlangan. Sumkaning bir tomoniga yelkadan osadigan oʻzgaruvchan (yaʼni uzaytiruvchi yoki qisqartiruvchi) yelka bandi toʻqa orqali oʻrnatiladi. Boshqa tomoniga yelka bandni tutib turadigan shlevka ramka (yoki toʻqa) orqali oʻrnatiladi. Ichki qismini orqa tomoniga toʻsiq boʻlma oʻrnatilgan boʻlib, u yerga ruchka va tashrifnomalar uchun kichkina uch boʻlimli choʻntak joylashadi. Sumka balandligi (old tomoni boʻyicha oʻlchanganda) — 320 +/- 10mm. Sumka kengligi (ikki cheti oraligʻi) — 60 +/- 1 mm. Klapanda “MANALLA POSBONI” shelkografiyasi qoʻllanadi. _________________________________________________________________________________________(Fuqarolarning oʻzini oʻzi boshqarish organlari faoliyatini muvofiqlashtirish boʻyicha tuman (shahar) kengash nomi) T/r Egasining F.I.O. Fuqarolar yigʻini nomi Olingan xizmat kiyimi soni Xizmat kiyimi va sumkalarni olgan masʼul shaxsning imzosi, sana Qaytarilgan xizmat kiyimi va sumkalar soni va sanasi Qaytarilgan xizmat kiyimlarini olgan masʼul shaxsning F.I.O., lavozimi, imzosi 1. Vazirlar Mahkamasining “Fuqarolar yigʻinining “Mahalla posboni” jamoatchilik tuzilmasi faoliyatini tubdan takomillashtirish toʻgʻrisida” 2014-yil 4-martdagi 47-son qarori (Oʻzbekiston Respublikasi QT, 2014-y., 3-son, 17-modda). 2. Vazirlar Mahkamasining “Fuqarolar yigʻinining “Mahalla posboni” jamoatchilik tuzilmasi toʻgʻrisidagi nizomga oʻzgartirish va qoʻshimchalar kiritish haqida” 2017-yil 7-oktabrdagi 805-son qarori (Oʻzbekiston Respublikasi QT, 2017-y., 10-son, 226-modda).